Imrich Sedlák

**Imrich Sedlák** (* 21. január 1933, Červenica – † 2. október 2016, Martin) bol slovenský literárny historik, kultúrny historik, vysokoškolský pedagóg, člen a aktivista Matice slovenskej.

## Životopis
V rokoch 19531957 študoval slovenský jazyk a literatúru na Filologickej fakulte VŠP v Prešove, 1966 PhDr., 1967 CSc. a doc., 1994 prof. V rokoch 19571959 stredoškolský pedagóg, 19591961 verejný funkcionár, 19611971 vysokoškolský pedagóg a akademický funkcionár na Filozofickej fakulte UPJŠ v Prešove. Ako politicky nespravodlivo prenasledovaný pracoval v Múzeu Slovenskej republiky rád v Prešove. (19711976) a v rokoch 19761980 a v období 19892014 bol významným vedeckým pracovníkom Matice slovenskej, kde zastával viaceré funkcie: podpredseda, správca, vedecký tajomník, riaditeľ Pamätníka národnej kultúry, člen výboru MS. Od 1998 bol tiež externý a od 1999 interný pedagóg a akademický funkcionár na Filologickej fakulte Univerzity Mateja Bela v Banskej Bystrici. V rokoch 19591973 zostavoval a redigoval *Nové obzory*, spoločenskovedný zborník východného Slovenska, *Literárnomúzejný letopis Matice slovenskej* (19801997) a v rokoch 1994 redigoval *Zborník Muzeálnej slovenskej spoločnosti*.

V literárnohistorickom bádaní osobitnú pozornosť venoval najmä výskumu národno-politických, kultúrno-spoločenských a literárnych integračných procesov východného Slovenska ako prirodzenej súčasti slovenského národného celku. Napísal a vydal niekoľko publikácií z oblasti literárnej a kultúrnej histórie. V literárnomúzejnej oblasti sa prezentoval ako autor scenárov viacerých literárnomúzejných výstav a expozícií; participoval pri zostavovaní a redigovaní spoločenskovedných zborníkov a zborníkov z vedeckých konferencií, publikoval desiatky štúdií vo vedeckých zborníkoch a odborných periodikách.

Matica slovenská pripravila pri príležitosti jeho nedožitých narodenín spomienkové podujatie a krátky filmový dokument.

## Dielo
[náhľad|Imrich Sedlák odovzdáva dar [Václav Havel|Václavovi Havlovi]]
* *Matica slovenská v národných dejinách* (2013)
* *Východné Slovensko v letokruhoch národa* (2012) 
* *Dejiny slovenskej literatúry I. a II. diel* (2009)
* *Svitanie na východe* (2008)
* *Karol Kuzmány a Štefan Moyses* (2007)
* *Anton Prídavok: Vrásky času* (2007) – zostavil a pripravil na vydanie
* *Belá-Dulice* (Vlastivedná monografia obce) (2006) 
* *V čierťažiach búrok* (2001)
* *Z literárneho života východného Slovenska* (1960)
* *Ján Andraščík* (1965)
* *Jozef Tomášik – Dumín Spevinovej doby* (1965)
* *Strieborný vek 1 a 2* (1970)
* *Bohuš Nosák – Nezabudol* (1982)
* *Pavol Horov – Ponorný básnik* (1990)
* *K slovenskému národnému vývinu na Slovensku* (1970)
* *Bernolákovci v národnom obrodení* (1985)
* *Pavol Jozef Šafárik a slovenské národné obrodenie* (1989)
* *Hugolín Gavlovič v dejinách slovenskej kultúry* (1987)
* *Ľudovít Štúr v súradniciach minulosti a súčasnosti* (1989)
* *Dejiny Prešova I. – II.* (1965)
* *Prešovské kolégium v slovenských dejinách* (1967)
* *Kežmarské lýceum* (1984)
* *Pamätný dom Pavla Jozefa Šafárika v Kobeliarove* (1986)
* *Literárne múzeum Pavla Horova v Bánovciach nad Ondavou* (1986)
* *Múzeum Ľudovíta Štúra v Modre* (1983)

## Galéria

Súbor:Profesor Imrich Sedlák počas oslavy jubilea 80 rokov vo výborovni v druhej budove Matice slovenskej 21. 1. 2013 (AMS).jpg|Profesor Imrich Sedlák počas oslavy jubilea 80 rokov vo výborovni v druhej budove Matice slovenskej 21. januára 2013
Súbor:Výstava venovaná Imrichovi Sedlákovi v Matici slovenskej.jpg|Výstava venovaná Imrichovi Sedlákovi v Matici slovenskej
Súbor:Odhalenie portrétu Imricha Sedláka pri príležitosti 90. narodenín v budove Matice slovenskej.jpg|Odhalenie portrétu Imricha Sedláka pri príležitosti 90. narodenín v budove Matice slovenskej
Súbor:Daniel Okáli a Imrich Sedlák.jpg|Imrich Sedlák s Danielom Okálim
Súbor:Zasadnutie Výboru MS v Kežmarku 22. 5. 1969.jpg|Zasadnutie Výboru Matice slovenskej v Kežmarku 22. 5. 1969
Súbor:Zasadnutie Výboru MS v Starom Smokovci 15. 11. 1968.jpg|Zasadnutie Výboru Matice slovenskej v Starom Smokovci 15. 11. 1968
Súbor:Imrich Sedlák v Matici slovenskej.jpg|Imrich Sedlák v Matici slovenskej
Súbor:Návšteva prezidenta Českej a Slovenskej Federatívnej Republiky (ČSFR) Václava Havla v MS 16. 5. 1990.jpg|Návšteva prezidenta Českej a Slovenskej Federatívnej Republiky (ČSFR) Václava Havla v MS 16. 5. 1990 (Imrich Sedlák vľavo)
Súbor:Prezident Havel v Matici slovenskej.jpg|Prezident Havel v Matici slovenskej (Imrich Sedlák, druhý zľava)
Súbor:Členovia delegácie Kanadskej slovenskej ligy z Toronta na návšteve v Matice slovenskej.jpg|Členovia delegácie Kanadskej slovenskej ligy z Toronta na návšteve v Matice slovenskej


## Literatúra
* *[[Slovník slovenských spisovateľov 20. storočia]]*
* Prof. PhDr. Imrich Sedlák, CSc. a slovenská národná kultúra (2003)

## Referencie

## Iné projekty

## Externé odkazy
* 

Kategória:Osobnosti z Červenice
Kategória:Slovenskí literárni historici
Kategória:Slovenskí vysokoškolskí pedagógovia
Kategória:Pracovníci Matice slovenskej
Kategória:Vyučujúci na Filozofickej fakulte Univerzity Pavla Jozefa Šafárika v Košiciach
Kategória:Vyučujúci na Univerzite Mateja Bela v Banskej Bystrici